ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *7****/12/2*020

**Ποιότητα προϊόντων ΤΕΒΑ**

Μετά την τελευταία διανομή των ειδών ΤΕΒΑ που πραγματοποιήθηκε στους ωφελούμενους του προγράμματος, πληροφορηθήκαμε ότι ένας ωφελούμενος διακινεί καταγγελία στο διαδίκτυο για την ποιότητα των προϊόντων, χωρίς να έχει τεθεί υπόψη της αρμόδιας υπηρεσίας μας. Επειδή δίνουμε ιδιαίτερη βαρύτητα σε θέματα που άπτονται της δημόσιας υγείας επιθυμούμε να διευκρινίσουμε τα εξής:

Σε όλα τα είδη του ΤΕΒΑ πριν την παραλαβή και διάθεσή τους γίνεται έλεγχος από τους ελεγκτές της υγειονομικής υπηρεσίας, ιδιαίτερα όταν υπάρχουν νωπά προϊόντα.

Ο Δήμος πάντα μεριμνά για την διασφάλιση της ποιότητας των ειδών που διανέμονται.

Πάντα, στα συσκευασμένα, τυποποιημένα προϊόντα ελέγχεται δειγματοληπτικά η ημερομηνία χρήσης. Σε όλους τους δειγματοληπτικούς ελέγχους που πραγματοποιήθηκαν, τα προϊόντα ήταν εντός ημερομηνίας χρήσης και δεν υπήρχε πρόβλημα.

Μέχρι σήμερα κανένας άλλος συμπολίτης μας δεν εντόπισε αστοχία ως προς την ποιότητα των τυποποιημένων προϊόντων που διανεμήθηκαν. Ωστόσο, παρότι σπάνιο, μπορεί να συμβεί όπως κι αν η προμήθεια ενός προϊόντος γινόταν ιδιωτικά.

Καλούμε τους ωφελούμενους του προγράμματος, αν διαπιστώσουν πρόβλημα με κάποιο προϊόν που παρέλαβαν, να απευθυνθούν στην Κοινωνική Υπηρεσία στο τηλέφωνο 2132019379 για την αντικατάστασή του.